Diari Oficial de la Generalitat Valenciana


Sumari del DOGV 8472, del 25-01-2019 (2019/644)

RESOLUCIÓ de 14 de gener de 2019, de la Direcció General d'Habitatge, Rehabilitació i Regeneració Urbana, de la convocatòria per a la concessió de les ajudes regulades per mitjà de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes de rehabilitació d'edificis del programa de foment de la conservació, de la millora de la seguretat d'utilització i de l'accessibilitat en habitatges i convocades per mitjà de Resolució de 5 de juliol de 2018 en el marc del Pla estatal d'habitatge 2018-2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8472

Data del DOGV
:   25-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/644


Data del document
:   14-01-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 14 de gener de 2019, de la Direcció General d'Habitatge, Rehabilitació i Regeneració Urbana, de la convocatòria per a la concessió de les ajudes regulades per mitjà de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes de rehabilitació d'edificis del programa de foment de la conservació, de la millora de la seguretat d'utilització i de l'accessibilitat en habitatges i convocades per mitjà de Resolució de 5 de juliol de 2018 en el marc del Pla estatal d'habitatge 2018-2021. [2019/644]  
  
  
  
Vistes les sol·licituds presentades i vistos els antecedents que constan en la Direcció General d'Habitatge, Rehabilitació i Regeneració Urbana, resulten els següents.  
  
Antecedents de fet  
1. Mitjançant l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, s'aproven les bases reguladores de les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges i convocades per mitjà de resolució de 5 de juliol de 2018, en el marc del Pla estatal d'habitatge 2018-2021, publicada en el DOGV número 8335, de 10 de juliol.  
Per a això s'ha habilitat el procediment de concurrència competitiva a seguir, al qual poden concórrer les comunitats de propietaris, les cooperatives, els propietaris únics d'edificis i la resta de persones beneficiàries previstes en la base tercera de l'ordre esmentada i que complisquen les condicions que en les bases reguladores s'estableixen.  
2. D'acord amb el que estableix l'article 4 de la Resolució de 5 de juliol per la qual es convoquen les ajudes per a l'exercici 2018, el termini per a presentar les sol·licituds va acabar el dia 6 d'agost de 2018.  
3. Les sol·licituds donades d'alta, eliminant-ne les duplicades, pugen a 1.688. De conformitat amb el que disposa la base catorze de l'ordre, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar amb data 9 de novembre de 2018 en el portal www.gva.es la llista de sol·licituds admeses en què s'indiquen aquelles que estaven incompletes i els sol·licitants disposen d'un termini de 10 dies hàbils per a completar o esmenar la sol·licitud i documentació presentada.  
4. Reunit l'òrgan col·legiat integrat per la subdirectora general de Règim Jurídic i Polítiques Socials d'Habitatge, el subdirector general d'Habitatge i Regeneració Urbana, el cap del Servei de Rehabilitació i Observatori de l'Hàbitat i de la Segregació Urbana, la cap del Servei de Coordinació i Funció Social de l'Habitatge, els caps dels Serveis territorials d'Habitatge i Rehabilitació d- Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que estableix la base catorze de l'annex de l'ordre esmentada, i la Resolució de 4 d'agost de 2015 del director general d'Habitatge, Rehabilitació i Regeneració Urbana per la qual s'assignen les competències del cap del Servei Territorial a la directora territorial de Castelló, a fi d'avaluar les sol·licituds presentades, s'ha elaborat l'acta de la reunió, que s'hi adjunta, així com les llistes de les parts sol·licitants que poden ser beneficiàries de les ajudes, així com la llista de sol·licituds per a les quals es proposa la denegació.  
  
Fonaments de dret  
1. És competent per a resolver el director general d'Habitatge, Rehabilitació i Regeneració Urbana, d'acord amb el que estableix la base catorze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, i són convocades per mitjà de la Resolució de 5 de juliol de 2018 en el marc del Pla estatal d'habitatge 2018-2021, publicada en el DOGV número 8335, de 10 de juliol per a l'exercici 2018, i d'acord amb l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Vista l'acta de l'òrgan col·legiat de 21 de desembre de 2018, la Llei 39/2015, d'1 d'octubre, del procediment administratiu comú de les administracions públiques, i la resta de normativa de necessària i pertinent aplicació, es dicta la resolució següent:  
  
Primer  
Concedir les ajudes a les primeres 760 sol·licituds amb les quals s'exhaureix la partida pressupostària disponible, tant del Ministeri de Foment com de la Generalitat, una vegada ordenades les sol·licituds segons la puntuació obtinguda aplicant els criteris d'adjudicació de les bases reguladores de les ajudes i havent acreditat les parts beneficiàries el compliment dels requisits i de les seues obligacions fiscals, tributàries i amb la Seguretat Social. Aquesta concessió es fa a càrrec de l'aplicació pressupostària 75.05.92.956.73.5 de la Línia S8287000, «Pla estatal d'habitatge 2018-2021» per a les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges regulades per mitjà de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, i són convocades per mitjà de la Resolució de 5 de juliol de 2018 en el marc del Pla estatal d'habitatge 2018-2021, i dotades amb un import total de 82.809.729 ?, d'acord amb l'ampliació pressupostària aprovada per mitjà de la Resolució de 26 d'octubre de 2018, publicada en el DOGV número 8414 de 31 d'octubre de 2018, de les quals corresponen 68.001.504 - a l'aportació del Ministeri de Foment i 2.456.500 - a l'aportació de la Generalitat segons la distribució inicialment prevista per a aquesta convocatòria.  
  
  
Resum del desglossament de l'import total de les ajudes:   
  
 Import  
Ajuda a càrrec del Ministeri de Foment 04.231.009,00 €  
Ajuda a càrrec de la Generalitat 2.456.500,00 €  
IMPORT TOTAL 51.809.887,00 €   
  
  
  
De conformitat amb el que estableix la base quinze de l'Ordre 7/2018, de les bases reguladores de les ajudes, per al pagament de la subvenció la part beneficiària haurà d'aportar en els terminis establits la sol·licitud telemàtica de la qualificació definitiva i pagament de les ajudes juntament amb la documentació necessària per a la seua tramitació.   
Així mateix, d'acord amb el que disposa la base dèsset, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions podrà donar lloc a la revocació de la subvenció concedida i a la devolució de les quanties atorgades, incrementades amb els interessos legals reportats des del moment de la percepció.  
  
Segon  
Denegar les sol·licituds que s'esmenten a continuació, 672, que compleixen els requisits per a obtindre les ajudes però es troben en una posició per darrere de les sol·licituds que han exhaurit la partida pressupostària destinada a aquestes ajudes una vegada ordenades totes les sol·licituds segons la puntuació obtinguda aplicant els criteris d'adjudicació de les bases reguladores de les ajudes.   
  
  
Tercer  
Denegar les 256 sol·licituds que s'esmenten a continuació per incomplir els requisits establits en les bases de la convocatòria i indicar-ne el motiu pel qual la sol·licitud ha sigut denegada.  
  
  
  
Llegenda motius de denegació  
  
A No admissió a tràmit de la sol·licitud d'ajudes en no presentar-la telemàticament i incomplir la base dotze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes.  
B No admissió a tràmit de la sol·licitud d'ajudes, al estar iniciades les obres amb anterioritat a l'1 de gener de 2018 i incomplir el resolc tercer de la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, que convoca les presents ajudes.   
C Incompliment del que disposa la base setena de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en quedar acreditat que l'actuació proposada no es trobaa entre les actuacions subvencionables per a l'obtenció de les ajudes.   
D Incompliment del que disposa la base tercera de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en quedar acreditat que el sol·licitant no es troba entre els possibles beneficiaris de les ajudes.  
E Incompliment del que disposa la base cinquena de l'Ordre7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en quedar acreditat que l'edifici a rehabilitar no compleix els requisits exigits.  
F Incompliment del que disposa la base sisena de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en no haver aportat l'IEE.CV degudament emplenat i registrat.  
G Incompliment del que disposa la base sisena de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en quedar acreditat que les obres s'han iniciat amb anterioritat del registre telemàtic de l'IEE.CV.  
H Incompliment del que disposa el resolc tercer de la Resolució de 5 de juliol de 2018 de la Conselleria d'Habitatge, Obres Públiques i Vertebració del Territori, per la qual es convoquen les ajudes, en quedar acreditat que les obres s'han iniciat abans de l'1 de gener de 2018.  
  
I Incompliment del que disposa la base dotze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en no haver aportat l'acord de la comunitat per a l'execució de les obres degudament emplenat.  
J Incompliment del que disposa la base sisena de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en no haver aportat el projecte de l'actuació o memòria justificativa de l'actuació o està incomplet o incorrecte.  
K Incompliment del que disposa la base sisena de l'Ordre 7/2018, de 25 de juny, de la Conselleria d¡Habitatge, Obres Públiques i Vertebració del Territori, que regula les ajudes, en quedar acreditat que les obres estaven finalitzades en el moment de la sol·licitud.  
L Incompliment del que disposa la base setena de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en quedar acreditat que el cost de l'obra no s'ajusta als preus mitjans de mercat de la Comunitat Valenciana.   
  
M Incompliment del que disposa la base dotze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula las ajudes, en quedar acreditat que el sol·licitant de les ajudes no es troba al corrent de les seues obligacions tributàries amb l'Agència Tributària.  
N Incompliment del que disposa la base dotze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en quedar acreditat que el sol·licitant de les ajudes no es troba al corrent de les seus obligacions tributàries amb la hisenda autonòmica.  
Ñ Incompliment del que disposa la base dotze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en quedar acreditat que el sol·licitant de les ajudes no es troba al corrent de les seues obligacions amb la Seguretat Social.  
O Incompliment del que disposa la base deu de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en quedar acreditat que el sol·licitant de les ajudes ja ha sigut beneficiari d- ajudes incompatibles amb la sol·licitada.  
P Incompliment del que disposa la base catorze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula las ajudes, en no haver-se esmenat les objeccions de l'expedient publicades en la pàgina web de la Conselleria d'Habitatge, Obres Públiques i Vertebració del Territori, o haver-se esmenat fora de termini.  
Q Incompliment del que disposa la base sisena de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en quedar acreditat que les actuacions previstes no s'adeqüen al Codi Tècnic de l'Edificació.  
R Incompliment del que disposa la base dotze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes, en no haver-se aportat a l'expedient la totalitat de la documentació necessària per a dictar resolució.  
  
S Incompliment del que disposa l'article 9.4.b) de la Llei 38/2003, de 17 de novembre, general de subvencions, en estar la seua sol·licitud en una posició per darrere de les que han esgotat la partida pressupostària destinada a aquestes ajudes, una vegada ordenades totes les sol·licituds segons la puntuació obtinguda, aplicant els criteris d'adjudicació que consten en la base tretze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, que regula les ajudes.  
T No s'admet a tràmit l'expedient per incompliment de la base cinquena, apartat a, de les bases reguladores de la convocatòria en haver-se declarat o comprovat que l'immoble per al qual se sol·liciten les ajudes no va ser acabat abans de l'any 1996.  
U No s'admet a tràmit l'expedient per incompliment de la base cinquena, apartat b, de les bases reguladores de la convocatòria, en haver-se declarat o comprovat que l'immoble per al qual se sol·liciten les ajudes no té ús residencial d'habitatge en almenys el 70 per 100 de la superfície construïda sobre rasant, exclosa la planta baixa.  
V No s'admet a tràmit l'expedient per incompliment de la base sisena, apartat 3, de les bases reguladores de la convocatòria, en haver-se declarat o comprovat que les obres es va iniciar abans de la presentació telemàtica de l'Informe d'avaluació de l'edifici.  
W No s'admet a tràmit l'expedient per incompliment de la base cinquena, apartat c, de les bases que regulen la convocatòria, en quedar acreditat que el 50 per 100 dels habitatges de l'immoble per al qual se sol·liciten les ajudes, en el moment de la sol·licitud, no constitueixen el domicili habitual i permanent dels seus propietaris, usufructuaris o arrendataris, segons consten en el Registre de la Propietat.  
X No s'admet a tràmit l'expedient per incompliment de la base sisena, apartat 3, de les que regulen la convocatòria en haver-se declarat o comprovat que les obres van ser concloses abans de la sol·licitud d'ajudes.  
Y No s'admet a tràmit l'expedient per incompliment de la base sisena, apartat 1, de les bases reguladores de la convocatòria, en haver-se declarat o comprovat que la sol·licitud de les ajudes s'ha realitzat sense comptar amb la pertinent presentació telemàtica de l'informe d'avaluació de l'edifici.  
  
Contra aquesta resolució, que posa fi a la via administrativa, es pot interposar potestativament recurs de reposició davant del secretari autonòmic d'Habitatge, d'acord amb l'article primer de la Resolució de 2 de juliol de 2018, de la consellera d'Habitatge, Obres Públiques i Vertebració del Territori, sobre delegació de l'exercici de competències en determinats òrgans de la Conselleria, en el termini d'un mes, comptador des de l'endemà de la seua notificació, de conformitat amb el que estableixen els articles 123 i 124 i la disposició transitòria tercera, apartat c de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
València, 14 de gener de 2019.- El director general d'Habitatge, Rehabilitació i Regeneració Urbana: Rafael Francisco Briet Seguí.